— Я часта вяртаюся да Цоя, пераслухоўваю, даведваюся і пра сябе і пра яго нешта новае. Маё падлеткавае захапленне перарасло ў дарослае разуменне. Мне ўжо 42 гады, а яму было толькі 28, калі ён загінуў. Як ён мог пісаць такія глыбокія тэксты, асабліва ў апошнія свае гады? Глыбокія і простыя – вось у чым геніяльнасць. Таму што ён стаў правадніком. У мяне нават такая тэорыя існуе, што Цоя ўжо пачынала зацягваць уся гэтая слава, грошы, шоу-бізнес, яго рвалі на часткі. Сам ён раздвойваўся, стамляўся. І нейкія вышэйшыя сілы вырашылі спыніць жыццё гэтага цела, каб яно не пайшло ў такім кірунку. Дарэчы, у Цоя вельмі многа будызму ў тэкстах.